
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Νοεμβρίου 2017 


ΤΕΥΧΟΣ ΠΡΩΤΟ 


Αρ. Φύλλου 169 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 135. Σύσταση Άμισθης Προξενικής Αρχής της Ελ¬ 
λάδας στη Μασσαλία της Γαλλίας. 

2 136. Τροποποίηση του π.δ. 159/2014 «Μερική 
απασχόληση των υπευθύνων επιστημόνων στις 
μικρές και πολύ μικρές επιχειρήσεις παραγωγής 
και εμπορίας πολλαπλασιαστικού υλικού καλλιερ¬ 
γούμενων φυτικών ειδών και στις μικρές και πολύ 
μικρές επιχειρήσεις εμπορίας λιπασμάτων» (Α' 
241). 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 135 (1) 

Σύσταση Άμισθης Προξενικής Αρχής της Ελλά¬ 
δας στη Μασσαλία της Γαλλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις των παραγράφων 6 και 8 του άρθρου 
50 του Οργανισμού του Υπουργείου Εξωτερικών, που κυ¬ 
ρώθηκε με το άρθρο πρώτο του ν. 3566/2007 «Κύρωση 
ως Κώδικα του "Οργανισμού του Υπουργείου Εξωτερι¬ 
κών"» (Α' 117). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στο Παρίσι, 
όπως διατυπώθηκε στο α.π. 694/28.06.2016 έγγραφο. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την 203/2017 γνωμοδότηση του Συμβουλίου της 
Επικράτειας. 

Με πρόταση του Υπουργού Εξωτερικών, αποφασίζουμε: 


Άρθρο 1 

Σύσταση Άμισθου Προξενείου της Ελλάδας 

στη Μασσαλία της Γαλλίας 

Συνιστάται Άμισθο Προξενείο της Ελλάδας με έδρα τη 
Μασσαλία της Γαλλίας και περιφέρεια αρμοδιότητας τις 
περιοχές ΙΆιτΙθθΓιθ, ΙΆυάθ, ΙΑπθ9θ, ΙΆνθγΐΌΠ, Ιθ5 ΒουεΓίθί- 
άυ-ΚΓιόπθ, Ιθ Οθυ5θ, Ιβ Οιόγπθ, Ιθ ΟβιτΙ, Ιθ Οθγξ, Ιβ Ηβοϊθ- 
ΟθΐΌηηθ, Ιθ$ Η3υΐθ5-ΡγΓθηέθ5, ΙΉέι-θυΙΐ, Ιθ Ιοί, Ιβ Εοζθγθ, 
Ιθ5 ΡγΓθΠθθ5 ΟπθηΐθΙθ5, ΙθΤβπί, ΙθΤθίτι-θΐ-ΟθΐΌηηθ, Ιθ Ίάχ 
θΐ Ιθ ν3υεΙυ5θ, 13 (Ιοιύθζθ. 

Άρθρο 2 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 1 Νοεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Εξωτερικών 

ΝΙΚΟΛΑΟΣ ΚΟΤΖΙΑΣ 


ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 136 (2) 

Τροποποίηση του π.δ. 159/2014 «Μερική απα¬ 
σχόληση των υπευθύνων επιστημόνων στις μι¬ 
κρές και πολύ μικρές επιχειρήσεις παραγωγής και 
εμπορίας πολλαπλασιαστικού υλικού καλλιεργού¬ 
μενων φυτικών ειδών και στις μικρές και πολύ μι¬ 
κρές επιχειρήσεις εμπορίας λιπασμάτων» (Α' 241). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α)Τηςπερ. 1 της υποπαρ. Ε.ΙΟτηςπαρ. Ε' του άρθρου 
πρώτου του ν. 4152/2013 «Επείγοντα μέτρα εφαρμογής 

των ν. 4046/2012, 4093/2012 και 4127/2013» (Α' 107), 
όπως η υποπαράγραφος αυτή αντί καταστάθηκε με το 
άρθρο 47 του ν. 4384/2016 (Α' 78), τροποποιήθηκε με το 
άρθρο 27 του ν. 4441/2016 (Α' 227) και αντικαταστάθηκε 
με το άρθρο 120 του ν. 4472/2017 (Α' 74). 

β) Της υποπαρ. Ε.5 της ίδιας ως άνω παραγράφου. 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Τον ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α'32), όπως 
τροποποιήθηκε και ισχύει. 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

4. Την αριθ. 11226/133908/30-11-2016 απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Βασίλειο Κόκκαλη» 
(Β' 3903). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την αριθ. 215/2017 γνωμοδότηση του Συμβουλίου 
της Επικράτειας, μετά από πρόταση των Υπουργών Οι¬ 
κονομικών και Αγροτικής Ανάπτυξης και Τροφίμων και 
του Υφυπουργού Αγροτικής Ανάπτυξης και Τροφίμων, 
αποφασίζουμε: 

Άρθρο 1 

Τροποποίηση του π.δ. 159/2014 (Α'241) 

Το π.δ. 159/2014 (Α' 241) τροποποιείται ως εξής: 

α) Ο τίτλος του π.δ. αντικαθίσταται ως εξής: 

«Μερική απασχόληση και απασχόληση με σύμβα¬ 
ση παροχής ανεξάρτητων υπηρεσιών των υπεύθυνων 
επιστημόνων στις πολύ μικρές και μικρές επιχειρήσεις 
παραγωγής και εμπορίας πολλαπλασιαστικού υλικού 
καλλιεργούμενων φυτικών ειδών, στις πολύ μικρές και 
μικρές φυτωριακές επιχειρήσεις μητρικών φυτειών αμπέ¬ 
λου και μερική απασχόληση των υπεύθυνων επιστημό¬ 
νων στις μικρές και πολύ μικρές επιχειρήσεις εμπορίας 
λιπασμάτων». 

β) Το άρθρο 1 αντικαθίσταται ως εξής: 

« Άρθρο 1 

Όροι και προϋποθέσεις μερικής απασχόλησης 
του υπεύθυνου επιστήμονα στις πολύ μικρές και 
μικρές επιχειρήσεις παραγωγής και εμπορίας 
πολλαπλασιαστικού υλικού καλλιεργούμενων 
φυτικών ειδών και στις πολύ μικρές και μικρές 
φυτωριακές επιχειρήσεις μητρικών φυτειών 
αμπέλου 

1. Στις πολύ μικρές και μικρές επιχειρήσεις παραγωγής 
και εμπορίας πολλαπλασιαστικού υλικού καλλιεργούμε¬ 
νων φυτικών ειδών της αριθ. 2078/80743/25-07-2017 
απόφασης των Υπουργών Οικονομικών και Αγροτικής 


Ανάπτυξης και Τροφίμων (Β' 2679) και στις πολύ μικρές 
και μικρές φυτωριακές επιχειρήσεις μητρικών φυτειών 
αμπέλου της αριθ. 2128/83966/01-08-2017 απόφασης 
των Υπουργών Οικονομικών και Αγροτικής Ανάπτυ¬ 
ξης και Τροφίμων (Β' 2725), όπως οι κατηγορίες της 
πολύ μικρής και μικρής επιχείρησης προσδιορίζο¬ 
νται στη Σύσταση αριθ. 2003/361/ΕΚ της Επιτροπής 
(1_124/36/20.5.2003), είναι απαραίτητη η αυτοπρόσω¬ 
πη παρουσία του υπεύθυνου επιστήμονα με σύμβαση 
εξαρτημένης εργασίας μερικής απασχόλησης κατά 
τα κρίσιμα στάδια παραγωγής και εμπορίας στις ως 
άνω επιχειρήσεις, όπως τα στάδια αυτά ορίζονται στις 
παρ. 2, 3 και 5, με την επιφύλαξη των ανωτέρω αριθ. 
2078/80743/25-07-2017 και 2128/83966/01-08-2017 
αποφάσεων. 

2. Τα κρίσιμα στάδια παραγωγής του πολλαπλασια¬ 
στικού υλικού καλλιεργούμενων φυτικών ειδών στις 
σποροπαραγωγικές και τις φυτωριακές επιχειρήσεις, 
καθώς και στις φυτωριακές επιχειρήσεις μητρικών φυ¬ 
τειών αμπέλου, ορίζονται ως εξής: 

α) Επιλογή αγρών σποροπαραγωγής (ιστορικό καλλι¬ 
έργειας αγρών, μόνωση σποροκαλλιεργειών κ.λπ.), επι¬ 
λογή εδαφικών υποστρωμάτων και αξιολόγησης νερού 
άρδευσης. 

β) Σπορά/φύτευση-μεταφύτευση/σκληραγώγηση φυ- 
τών/εμβολιασμός/ριζοβόληση μοσχευμάτων. 

γ) Καλλιεργητικές φροντίδες κατά τα διάφορα στάδια 
σποροπαραγωγής και παραγωγής λοιπού πολλαπλασιαστι¬ 
κού υλικού (λίπανση, άρδευση, κλάδεμα, ζιζανιοκτονία, 
φυτοπροστασία), καλλιεργητικοί έλεγχοι για την διαπί¬ 
στωση της ποικιλιακής ταυτότητας και ποικιλιακής κα¬ 
θαρότητας. 

δ) Συγκομιδή-συλλογή, τυποποίηση, συντήρηση σπό¬ 
ρων σποράς και λοιπού πολλαπλασιαστικού υλικού. 

ε) Εργαστηριακοί έλεγχοι (βλαστική ικανότητα και κα¬ 
θαρότητα σπόρων σποράς, έλεγχοι φυτοϋγείας). 

στ) Αναπαραγωγή φυτών με την μέθοδο της ιστοκαλ¬ 
λιέργειας. 

3. Τα κρίσιμα στάδια εμπορίας του παραγόμενου 
από τις σποροπαραγωγικές και φυτωριακές επιχει¬ 
ρήσεις πολλαπλασιαστικού υλικού καλλιεργούμε¬ 
νων φυτικών ειδών, καθώς και από τις φυτωριακές 
επιχειρήσεις μητρικών φυτειών αμπέλου, ορίζονται 
ως εξής: 

α) Σποροπαραγωγικές επιχειρήσεις: Επιλογή του αρ¬ 
χικού υλικού (έρευνα αγοράς για επιλογή φυτικών ει¬ 
δών και ποικιλιών, προγραμματισμός για τη διενέργεια 
δοκιμαστικών αγρών, έλεγχος εθνικών και ενωσιακών 
καταλόγων και καταλόγων του Οργανισμού Οικονομικής 
Συνεργασίας και Ανάπτυξης, κ.λπ.) και προμήθεια αυτού 
από το εσωτερικό ή το εξωτερικό της χώρας (ενδοκοι¬ 
νοτική απόκτηση, εισαγωγή από τρίτες χώρες, έλεγχος 
σημάνσεων σύμφωνα με την εθνική και ενωσιακή νο¬ 
μοθεσία και τα σχήματα σπόρων του ΟΟΣΑ, μακροσκο¬ 
πικός ή/και εργαστηριακός έλεγχος του προμηθευόμε- 
νου υλικού, κ.λπ.) για τις ανάγκες σποράς/φύτευσης της 
επιχείρησης, τυποποίηση (επίβλεψη, έλεγχοι)/διάθεση/ 
αποθήκευση. 

β) Φυτωριακές επιχειρήσεις τύπου Α: Επιλογή του αρ¬ 
χικού υλικού (έρευνα αγοράς για επιλογή φυτικών ειδών 
και ποικιλιών, έλεγχος εθνικών και ενωσιακών καταλό¬ 
γων, κ.λπ.) και προμήθεια αυτού από το εσωτερικό ή το 
εξωτερικό της χώρας (ενδοκοινοτική απόκτηση, εισα¬ 
γωγή από τρίτες χώρες, έλεγχος σημάνσεων σύμφωνα 
με την εθνική και ενωσιακή νομοθεσία, μακροσκοπικός 
ή/και εργαστηριακός έλεγχος του προμηθευόμενου 
υλικού, κ.λπ.) για τις ανάγκες σποράς/φύτευσης της 
επιχείρησης, συσκευασία (επίβλεψη, έλεγχοή/διάθεση/ 
αποθήκευση. 

γ) Φυτωριακές επιχειρήσεις τύπου Β: Επιλογή του 
αρχικού υλικού (έρευνα αγοράς για επιλογή φυτικών 
ειδών και ποικιλιών, προγραμματισμός για τη διενέργεια 
δοκιμαστικών αγρών, έλεγχος εθνικών και ενωσιακών 
καταλόγων, κ.λπ.) και προμήθεια αυτού από το εσωτερι¬ 
κό ή το εξωτερικό της χώρας (ενδοκοινοτική απόκτηση, 
εισαγωγή από τρίτες χώρες, έλεγχος σημάνσεων σύμφω¬ 
να με την εθνική και ενωσιακή νομοθεσία, μακροσκο¬ 
πικός ή/και εργαστηριακός έλεγχος του προμηθευόμε¬ 
νου υλικού, κ.λπ.) για τις ανάγκες σποράς/φύτευσης της 
επιχείρησης, τυποποίηση (επίβλεψη, έλεγχοή/διάθεση/ 
αποθήκευση. 

δ) Φυτωριακές επιχειρήσεις τύπου Γ: Επιλογή του αρ¬ 
χικού υλικού (έρευνα αγοράς για επιλογή φυτικών ειδών 
και ποικιλιών, έλεγχος εθνικών και ενωσιακών καταλό¬ 
γων, κ.λπ.) και προμήθεια αυτού από το εσωτερικό ή το 
εξωτερικό της χώρας (ενδοκοινοτική απόκτηση, εισα¬ 
γωγή από τρίτες χώρες, έλεγχος σημάνσεων σύμφωνα 
με την εθνική και ενωσιακή νομοθεσία, μακροσκοπικός 
ή/και εργαστηριακός έλεγχος του προμηθευόμενου 
υλικού, κ.λπ.) για τις ανάγκες σποράς/φύτευσης της 
επιχείρησης, συσκευασία (επίβλεψη, έλεγχοή/διάθεση/ 
αποθήκευση. 

ε) Φυτωριακές επιχειρήσεις μητρικών φυτειών αμπέ¬ 
λου: Επιλογή του αρχικού υλικού (έρευνα αγοράς για 
επιλογή ποικιλιών, έλεγχος εθνικών και ενωσιακών κα¬ 
ταλόγων, κ.λπ.) και προμήθεια αυτού από το εσωτερικό 
ή το εξωτερικό της χώρας (ενδοκοινοτική απόκτηση- 
εισαγωγή από τρίτες χώρες, έλεγχος σημάνσεων σύμφω¬ 
να με την εθνική και ενωσιακή νομοθεσία, μακροσκοπι¬ 
κός ή/και εργαστηριακός έλεγχοςτου προμηθευόμενου 
υλικού, κ.λπ.) για τις ανάγκες φύτευσης της επιχείρησης, 
συσκευασία (επίβλεψη, έλεγχοή/διάθεση/ αποθήκευση. 

4. Για κάθε τύπο επιχείρησης παραγωγής πολλαπλασι¬ 
αστικού υλικού καλλιεργούμενων φυτικών ειδών, κατά 
τα κρίσιμα στάδια παραγωγής και εμπορίας των παρ. 2 
και 3, ο χρόνος της μερικής απασχόλησης του υπεύθυνου 
επιστήμονα ορίζεται κατ' ελάχιστο ως εξής: 

α) Σποροπαραγωγικές επιχειρήσεις: είκοσι ώρες (20)/ 
εβδομάδα. 

β) Φυτωριακές επιχειρήσεις τύπου Α: δέκα ώρες (10)/ 
εβδομάδα. 

γ) Φυτωριακές επιχειρήσεις τύπου Β: δέκα ώρες (10)/ 
εβδομάδα. 

δ) Φυτωριακές επιχειρήσεις τύπου Γ (ιστοκαλλιέργεια): 
είκοσι ώρες (20)/εβδομάδα. 

ε) Φυτωριακές επιχειρήσεις μητρικών φυτειών αμπέ¬ 
λου: έξι ώρες (6)/εβδομάδα. 


5. Τα κρίσιμα στάδια εμπορίας του πολλαπλασιαστικού 
υλικού καλλιεργούμενων φυτικών ειδών στις επιχειρή¬ 
σεις εμπορίας, ορίζονται ως εξής: 

α) Επιχειρήσεις εμπορίας τύπου Α: Επιλογή του προς 
εισαγωγή υλικού (έρευνα αγοράς για επιλογή φυτικών 
ειδών και ποικιλιών, προγραμματισμός για τη διενέργεια 
δοκιμαστικών αγρών, έλεγχος εθνικών και ενωσιακών 
καταλόγων και καταλόγων του ΟΟΣΑ, κ.λπ.), εισαγωγή 
πολλαπλασιαστικού υλικού (έλεγχος σημάνσεων σύμφω¬ 
να με την εθνική και ενωσιακή νομοθεσία και τα σχήματα 
σπόρων του ΟΟΣΑ, μακροσκοπικός ή/και εργαστηρια¬ 
κός έλεγχοςτου εισαγόμενου υλικού, κ.λπ.)/τυποποίηση - 
υποσυσκευασία - ανασυσκευασία (επίβλεψη, έλεγχοι)/ 
διάθεση/αποθήκευση. 

β) Επιχειρήσεις εμπορίας τύπου Β: Προμήθεια πολλα¬ 
πλασιαστικού υλικού (έρευνα της αγοράς για επιλογή 
φυτικών ειδών και ποικιλιών, προγραμματισμός για τη 
διενέργεια δοκιμαστικών αγρών, έλεγχος εθνικών και 
ενωσιακών καταλόγων και καταλόγων του ΟΟΣΑ, έλεγ¬ 
χος σημάνσεων σύμφωνα με την εθνική και ενωσιακή 
νομοθεσία και τα σχήματα σπόρων του ΟΟΣΑ, μακρο¬ 
σκοπικός έλεγχος του προμηθευόμενου υλικού, κ.λπ.)/ 
διάθεση/αποθήκευση. 

6. Για κάθε τύπο επιχείρησης εμπορίας πολλαπλα¬ 
σιαστικού υλικού καλλιεργούμενων φυτικών ειδών, ο 
χρόνος της μερικής απασχόλησης του υπεύθυνου επι¬ 
στήμονα κατά τα κρίσιμα στάδια εμπορίας της παρ. 5, 
ορίζεται κατ' ελάχιστο ως εξής: 

α) Επιχειρήσεις εμπορίας τύπου Α: είκοσι ώρες (20)/ 
εβδομάδα. 

β) Επιχειρήσεις εμπορίας τύπου Β: είκοσι ώρες (20)/ 
εβδομάδα. 

7. Όταν μία επιχείρηση είναι καταχωρισμένη στο Μη- 
τρώολειτουργίαςεπιχειρήσεωνπαραγωγής και εμπορίας 
πολλαπλασιαστικού υλικού του άρθρου 6 της αριθ. 
2078/80743/25-07-2017 απόφασης σε περισσότερους 
του ενός τύπους επιχειρήσεων, όπως αυτές καθορίζο¬ 
νται στο άρθρο 2 της αριθ. 2078/80743/25-07-2017 κοι¬ 
νής υπουργικής απόφασης και στο άρθρο 2 της αριθ. 
2128/83966/01 -08-2017 κοινής υπουργικής απόφασης, 
δύναται να απασχολεί τον ίδιο υπεύθυνο επιστήμονα 
σε όλους τους τύπους επιχειρήσεων που έχει καταχω- 
ρισθεί. 

8. Οι επιχειρήσεις της παρ. 1 αναρτούν σε εμφανές 
σημείο της εγκατάστασής τους το πρόγραμμα ωρών 
και ημερών εργασίας του απασχολούμενου υπεύθυνου 
επιστήμονα.» 

γ) Μετά το άρθρο 1, προστίθεται άρθρο 1 α ως εξής: 
«Άρθρο 1 α 

Όροι και προϋποθέσεις απασχόλησης 
του υπεύθυνου επιστήμονα με σύμβαση 
παροχής ανεξάρτητων υπηρεσιών στις πολύ 
μικρές και μικρές φυτωριακές επιχειρήσεις τύπου 
Α, Β και στις πολύ μικρές και μικρές φυτωριακές 
επιχειρήσεις μητρικών φυτειών αμπέλου 

Οι φυτωριακές επιχειρήσεις τύπου Α', Β' και μητρικών 
φυτειών αμπέλου που υπάγονται στις κατηγορίες της 




3324 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'169/07.11.2017 


πολύ μικρής και μικρής επιχείρησης, όπως οι κατηγο¬ 
ρίες αυτές ορίζονται στη Σύσταση αριθ. 2003/361/ΕΚ 
της Επιτροπής, δύνανται να απασχολούν, κατ’ επιλογή 
τους, κατά τα κρίσιμα στάδια παραγωγής και εμπορίας 
του πολλαπλασιαστικού υλικού καλλιεργούμενων φυτι¬ 
κών ειδών, όπως τα στάδια αυτά ορίζονται στο άρθρο 1, 
υπεύθυνο επιστήμονα είτε με σύμβαση εξαρτημένης ερ¬ 
γασίας μερικής απασχόλησης είτε με σύμβαση παροχής 
ανεξάρτητων υπηρεσιών.». 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει απάτη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Αγροτικής Ανάπτυξης και Τροφίμων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 6 Νοεμβρίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

